recursal/SuperWikiNEXT-32B huggingface dataset:
***Ingen grenser*** er en norsk dokumentar- og realityserie som gikk på NRK1 fra 2010 til 2011 og på TV 2 i 2013. Lars Monsen var ekspedisjonsleder for de to første sesongene som gikk på NRK, mens Odd-Bjørn Hjelmeset var ekspedisjonsleder for TV 2s versjon. Her skulle elleve deltakere med ulike fysiske funksjonshemninger ta seg fram til et ekspedisjonsmål i villmarka ved hjelp av muskelkraft og viljestyrke. Ekspedisjonslederen skulle forøkte å motivere deltakerne til å fortsette når de støtte på hindringer eller ville gi opp. Programmet gikk på søndagskvelder. 

Serien er basert på den britiske TV-serien *Beyond Boundaries*. 

Den hadde svært høye seertall da den gikk på NRK. Andre sesong ble i snitt sett av 1,2 millioner og siste episode tippet over 1,4 millioner seere, noe som gav en seerandel på 67,2 prosent. Programmet oppnådde ikke like stor suksess etter at det ble flyttet til TV 2. Det mistet nesten en million seere og ble i snitt liggende på drøyt 300 000.

Sendinger
---------

Den første *Ingen grenser*-ekspedisjonen ble gjennomført 20. august – 20. september 2009. I løpet av 30 dager krysset deltakerne Nordkalotten og tilbakela nærmere 500 kilometer for egen maskin gjennom Sverige og Norge. Serien hadde sendestart på NRK1 7. mars 2010 og vant samme året Gullruten i kategorien beste reality. Under samme kåring vant programleder Lars Monsen folkets pris. Serien fikk også Medierosen våren 2010, og deltakerne Siv Toverød og Tare Teksum ble kåret til Årets trønder.

Den andre ekspedisjonen ble gjennomført 20. juni – 20. juli 2011. Denne gangen startet Lars Monsen og de elleve ekspedisjonsdeltakerne ved svenskegrensa i Femundsmarka. Målet var å ta seg fram til toppen av Snøhetta i løpet av 30 dager. Serien hadde sendestart på NRK1 1. januar 2012. Sesongen to ble kåret til årets reality under Gullruten 2012, mens Kari Sangro Olestad ble kåret til årets deltaker.

I 2013 startet den tredje ekspedisjonen. Den gikk på TV 2 med tidligere langrennsløper Odd-Bjørn Hjelmeset som ekspedisjonsleder. Serien hadde sendestart den 2. oktober 2013.

Referanser
----------

1. ↑  «Disse skal være med i «Ingen Grenser»». *TV 2*. 19.6.2013. Besøkt 13. november 2016.
2. ↑  «TV 2 kaprer «Ingen Grenser» fra NRK». *TV 2*. 29.1.2013. Besøkt 13. november 2016.
3. ↑  «Seerflopp for «Ingen grenser»». *kampanje.com*. 28.11.2013. Besøkt 13. november 2016.
4. ↑
**David Fernández Borbalán** (født 30. mai 1973 i Almería) er en spansk fotballdommer som til daglig dømmer i Spanias øverste divisjon Primera División.

Fernández Borbalán debuterte i Primera División den 12. september 2004 i en kamp mellom Levante UD og Racing de Santander. Han ble utnevnt til FIFA-dommer i januar 2010, og fikk sin seniordebut den 18. januar samme år i en vennskapskamp mellom Finland og Sør-Korea.

Han har dømt flere kamper både i Europaligaen og Mesterligaen. Den 10. desember 2011 dømte han El Clásico mellom Real Madrid CF og FC Barcelona. Fernández Borbalán deltok også under EM i fotball 2012 i det spanske dommerteamet under ledelse av Carlos Velasco Carballo.

Referanser
----------

1. ↑  Elmundo.se – Liga 2008/09, Árbitros (Besøkt 25. desember 2013)
2. ↑  FIFA.com – Spain, Football Officials - Referees Arkivert 2. april 2014 hos Wayback Machine. (Besøkt 25. desember 2013)
3. ↑  Deportes.elpais.com – Fernández Borbalán arbitrará el clásico (Publisert 23. november 2011, besøkt 25. desember 2013)
4. ↑  UEFA.com – Greece fightback foils Poland (Publisert 8. juni 2012, besøkt 25. desember 2013)

Eksterne lenker
---------------

* Dommerprofil hos Worldreferee.com Arkivert 28. oktober 2011 hos Wayback Machine.
* Dommerprofil hos Worldfootball.net
**Weehawken** er en bydel i Hudson County, New Jersey. I USAs folketelling i 2000 hadde bydelen et folketall på 13 501. Weehawken ligger langs vestbredden av Hudsonelva, tvers overfor Manhattan og sør for «New Jersey Palisades», en rekke med bratte klipper. Weehawken er også det vestlige endepunktet for Lincoln-tunnelen.

Weehawken er svært urban og befolkningstettheten er blant de høyeste i USA. Weehawken er stort sett et boligområde, med familiehus på små tomter. 

Skrått gjennom Weehawken går John F. Kennedy Boulevard East (lokalt bare kjent som *Boulevard East*), en naturskjønn gate som går langs de østlige klippene av The Palisades. Med den smale Hamilton park på sin høyre side så gir den en flott utsikt over Hudson River og Manhattan. Om sommeren er parken og dens berømte bakgrunn populære fotoobjekt.

Den 11. juli 1804 duellerte Alexander Hamilton og Aaron Burr i Weehawken, Hamilton ble dødelig såret og døde dagen etter.

Eksterne lenker
---------------

* (en) Offisielt nettsted Rediger på Wikidata

* (en) Weehawken, New Jersey – kategori av bilder, video eller lyd på Commons Rediger på Wikidata
* (en) Weehawken skoledistrikt

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames **·** MusicBrainz **·** GNIS
 |
***Maggie Pepper*** er en amerikansk stumfilm fra 1919, regissert av Chester Withey.

Handling
--------

Maggie Pepper, en viljesterk, skarpsinnet selger for en tørrvare-butikk, oppdrar sin avdøde brors datter, Claire, for å skjerme jenta fra hennes kriminelle mor, Ada. Uvitende om at hun faktisk snakker med arbeidsgiveren sin, Joe Holbrook, deler Maggie ideene sine i håp om å forbedre butikken. Maggie får deretter sparken av den usikre sjefen, men blir ansatt på nytt som Joes assistent - og butikken blomstrer ved hjelp av innovasjonene hennes. Etter at Ada gifter seg med Sam Darkin, tar hun tilbake Claire og lærer jenta å være lommetyv.

Men moren og datteren blir snart pågrepet i Joes butikk, og Claire blir returnert til Maggies omsorg - samtidig som Ada blir sendt til fengsel. Når hun innser at Joes interesse for henne har avsluttet forlovelsen hans, sier Maggie opp jobben sin og tar Claire med seg til Pittsburgh, Pennsylvania - som beskyttelse mot Darkin. Men Joe dukke opp kort tid senere, og redder Claire fra å bli kidnappet av ste-faren sin. Selv om han bare pådrar seg et mindre sår, later Joe som om han har blitt alvorlig skadet slik at Maggie går med på å pleie ham gjennom resten av natten.

Skuespillere
------------

* Ethel Clayton som Maggie Pepper
* Elliott Dexter som Joe Holbrook
* Winifred Greenwood som Ada Darkin
* Tully Marshall som Sam Darkin
* Edna Mae Wilson som Claire Darkin
* Raymond Hatton som Jake Rothschild
* Marcia Manon som Alice Keane
* Clyde Benson som John Hargen
* William Elmer som Dud Corey
* Bud Duncan som en leveringsgutt
* Clarence Geldert som en detektiv
* Fay Holderness som Mrs. Thatcher

Referanser
----------

1. ↑  Maggie Pepper
2. ↑  MAGGIE PEPPER

Eksterne lenker
---------------

* (en) *Maggie Pepper* på Internet Movie Database Rediger på Wikidata

* (en) *Maggie Pepper* på Silent Era Rediger på Wikidata
Inngang til avgiftssonen.
Området som dekkes av avgiften.
**Londons rushtrafikkavgift** (***London Congestion Charge***) er en avgift som ilegges bilister når de kjører innenfor innenfor en bestemt sone (*Congestion Charge Zone*) i London sentrum. London var ikke den første byen til å innføre rushtidsavgift, men er pr. 2004 den største byen som har gjort det. Avdelingen London Street Management i Transport for London har ansvar for å administrere ordningen.

Avgiften ble innført 17. februar 2003. I stedet for å opprette en bomring med fysiske bomstasjoner, noe som ville blitt en flaskehals i trafikken, betales avgiften enten over telefon eller i automater på bensinstasjoner i utkanten av London. Automatene er utstyrt med fullt tastatur, slik at man kan slå inn skiltnummeret. Overvåkningen skjer ved hjelp av kameraer, både fastmonterte og mobile. Bilder fra disse leses maskinelt, og sammenlignes med registrerte skiltnummer fra betalingsautomater og telefonsystemet.

Den daglige avgiften på ti pund må betales av den registrerte eieren av biler som kjører inn i, ut av eller inne i avgiftssonen mellom 07.00 og 18.00 mandag til fredag. Hvis avgiften ikke betales innen innen midnatt samme dag, økes summen til tolv pund. Er avgiften ikke betalt innen midnatt en dag etter, ilegges et gebyr på minst 65 pund (priser per juli 2013).

Noen kjøretøy – som busser, minibusser (over en viss størrelse), drosjer, nødhjelpskjøretøy, motorsykler, sykler og kjøretøy på alternativt drivstoff – er unntatt fra avgiften. Beboere i avgiftssonen er berettiget 90 prosent rabatt hvis de betaler for en uke eller mer av gangen.

Ordningens mål er å stimulere folk til å benytte kollektivtransport, mer miljøvennlige kjøretøy, sykler, motorsykler eller egne ben fremfor biler, og på denne måten redusere rushtrafikken og gi anledning til raskere, mindre forurensende og mer forutsigbare reiser. Ifølge Transport for London blir en stor andel av avgiften investert i kollektivtrafikk.

Eksterne lenker
---------------

* Offisielt nettsted Rediger på Wikidata

* (en) London congestion charge – kategori av bilder, video eller lyd på Commons Rediger på Wikidata
**Dilbert** er en amerikansk tegneseriestripe, skapt av Scott Adams som beskriver dataingeniøren Dilberts vandring gjennom udugelighetens kontorlandskap. Serien tar utgangspunkt i bedriftskulturen der sjefene har makt, men ikke aner hva som må gjøres, og arbeiderne sitter på kunnskap, men har ingen makt – byråkrati for byråkratiets skyld. Gjennom denne satiriske og banale settingen beskrives mange virkelige problemstillinger relatert til leserens egen arbeidsplass og oppfatning om arbeidslivet generelt.

Mange aviser (også norske) trykker Dilbert som fast stripe. Serien har blitt trykt i egne Dilbert-bøker, og er ofte å finne som innslag i andre tegneserieblader. Det norske tegneserieantologibladet Larsons Gale Verden har trykt Dilbert fra starten og frem til i dag.

Scott Adams har dessuten også skrevet noen bøker om arbeidslivet, også disse i den samme sarkastiske tonen, selvfølgelig også illustrert av tegneserien.

Eksterne lenker
---------------

* Dilbert.com Arkivert 23. februar 2011 hos Wayback Machine.
* Teknisk Ukeblads daglige Dilbertstripe

Portal: Tegneserier

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND
 |
***Drömfakulteten*** er en roman av Sara Stridsberg. Den er hennes andre roman, og den kom ut i 2006 på Bonniers forlag. Romanen fikk Nordisk råds litteraturpris 2007.

Handling
--------

Forfatteren besøker Valerie Solanas på dødsleiet på hotellrommet på Bristol Hotel i Tenderloin District i San Francisco, der hun bodde da hun 52 år gammel døde i april 1988. Gjennom samtalen får vi glimt fra livet til denne trassige feministen, fra hennes barndom hvor faren misbrukte henne bak morens rygg, hvordan hun får seg en utdanning og hvordan hun forsøger seg ved prostitusjon. 

Språket i romanen er eksperimentelt, det samme er strukturen. Kronologien brytes, tempoet er høyt, men forfatteren forklarer ikke og dømmer heller ikke.

Vurdering
---------

Ved tildelingen av Nordisk råds litteraturpris i 2007 skrev bedømmelseskomitéen:

«Drömfakulteten är en brinnande roman med många bottnar. Berättelsens nav utgörs av den extrem-feministiska ikonen Valeri Solanas och hennes på många sätt tragiska livsöde. Stridsberg blandar dokumentärt material och fri fiktion i en febrigt vibrerande prosa. Drömfakulteten bär underrubriken ’’tillägg till sexualteorin’’, och romanen är en svidande uppgörelse med de olika förtryckarmekanismer som verkar i samhället. Sitt allvarliga ämne till trots, är Drömfakulteten en roman som bärs fram av en enorm energi och språklig lusta.»

Eksterne lenker
---------------

* Nordiska rådets litteraturpris år 2007
**Joronn Sitje** (født 30. april 1897 i Kristiania, død 18. desember 1982 i Oslo) var en norsk kunstmaler, kjent for sine fargesterke bilder fra sin tid i Kenya.

Liv og virke
------------

### Bakgrunn

Hun vokste opp i Kristiania og Hokksund og studerte ved Statens håndverks- og kunstindustriskole 1915–19 under Lars Utne og Oluf Wold-Thorne. 
Opphold 1916–19 i Paris med stipend fra Johannes Sejersted Bødtker, i lære hos blant andre Othon Friesz. Så til Italia i 1920. 

### Malerinne

Hun debuterte i 1923 med overjordiske motiv hos Blomqvist Kunsthandel. Utover 1930-tallet malte hun mennesker og landskap og hadde flere utstillinger med bilder fra tiden 1928–39 da hun var bosatt i Kenya, der ektemannen Fridtjof Lous Mohr (1888–1942) dyrket kaffe og mais på «Kanga farm». I mellomkrigstiden skildret hun også omskjæring og jøder på flukt. 

Hun var bosatt på Hønskollen i Asker 1939–72. 

Sitje hadde Henrik Sørensen som nærmeste faglige støtte. Hun var også nabo og bekjent av Karen Blixen som ba Sitje om å illustrere sin bok «Syv fantastiske fortellinger» i 1935; noe Sitje avslo av beskjedenhet.

Hennes bilder er innkjøpt av Nasjonalgalleriet, Oslo kommunes kunstsamlinger, Atheneum i Helsingfors, Göteborgs Konstmuseum, Malmö Museum og Moderna Museet i Stockholm.

Sitje var gift med Fridtjof Georg Lous Mohr (1888–1942), som var bror til Otto Lous Mohr (1886–1967) og Hugo Lous Mohr (1889–1970).

Referanser
----------

1. ↑   Store norske leksikon, Store norske leksikon-ID Joronn\_Sitje[Hentet fra Wikidata]
2. 1 2   Norsk biografisk leksikon, oppført som Joronn Fredrikke Sitje, Norsk biografisk leksikon ID Joronn\_Sitje, besøkt 9. oktober 2017[Hentet fra Wikidata]
3. 1 2   Norsk kunstnerleksikon, Norsk kunstnerleksikon ID Joronn\_Sitje, besøkt 9. oktober 2017[Hentet fra Wikidata]
4. 1 2   KulturNav, KulturNav-ID 91afc128-5d99-4d18-a354-6f1b9c34c9fb, besøkt 9. oktober 2017[Hentet fra Wikidata]
5. ↑   RKDartists, RKD kunstner-ID 466506, besøkt 9. oktober 2017[Hentet fra Wikidata]
6. ↑  (no) Joronn Sitje i Store norske leksikon
7. ↑  «Joronn Sitje og Karen Blixen».
8. ↑  Gry Iverslien Katz (2011). *Den gåtefulle Joronn Sitje, om Afrika, kunsten og kjærligheten*. Messel.
9. ↑  Harald Flor (19.12.2011). «Et fargerikt eventyr». Dagbladet.
10. ↑  «Joronn (Fredrikke) Sitje». Akershus kulturnett. [*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Geni **·** VIAF **·** GND **·** ISNI **·** LIBRIS **·** KulturNav
 |
**Malbork** (tysk *Marienburg*) er en by i voivodskapet Pomorskie i det nordlige Polen. Den hadde i 2006 en befolkning på drøyt 38 000.

Historie
--------

Byen ble grunnlagt av Den tyske orden som i 1274 begynte byggingen av et stort borganlegg ved elven Nogat. Borgen fungerte som ridderordenens hovedsete. Dette gotiske byggverket regnes i dag som verdens største mursteinsfestning og står på UNESCOs verdensarvliste.

I tilknytning til borgen vokste byen Marienburg frem. Dens viktigste inntekter kom fra handel med rav, samt toll og avgifter på elvetrafikken. Byen var medlem av hansaen. Marienburg kom under polsk styre på midten av 1400-tallet og skiftet mellom å være prøyssisk og polsk frem til den kom under det tyske keiserriket i 1871. I en folkeavstemning etter første verdenskrig ønsket 9641 av borgerne å tilhøre Østpreussen, 165 stemte for Polen. 

Byen og borgen ble sterkt ødelagt på slutten av andre verdenskrig da det raste voldsomme kamper om byen. Mesteparten av sivilbefolkningen klarte å rømme vestover, men skjebnen til 1840 innbyggere er fremdeles en gåte. I slutten av 2008 oppdaget man massegraver med store mengder benrester. Mye tyder på at dette dreier seg om ofre for massakrer.

Som en følge av Potsdamkonferansen ble byen polsk i 1945. Byen skiftet navn og ble nybefolket av polakker. I 2001 hadde byen en befolkning på 41 200 innbyggere. Byens areal er 17,1 km².

Se også
-------

* Den tyske ordens slott i Malbork
* Den tyske orden

Referanser
----------

1. ↑  ; besøksdato: 6. oktober 2022; filformat: JSON.
2. ↑  «- Vi tror vi har funnet igjen innbyggerne i byen vår». *Dagbladet.no* **(norsk)**. 2. februar 2009. Besøkt 21. januar 2017.

Eksterne lenker
---------------

* Offisielt nettsted Rediger på Wikidata

* (en) Malbork – kategori av bilder, video eller lyd på Commons Rediger på Wikidata

* (en) Malbork – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** GeoNames **·** MusicBrainz
 |
**Pont au Double** er en bro over Seinen i Paris, Frankrike. Broen forbinder 4. og 5. arrondissement i Paris, fra Île de la Cité til quai de Montebello. 

Broen ligger i nærheten av metrostasjonene Cité, Maubert Mutualité og Cluny la Sorbonne.

Broens plasseringen ved Seinen: 

|  |  |  |
| --- | --- | --- |
| Nedstrøms:  Petit Pont |  | Oppstrøms:  Pont de l'Archevêché |

Historie
--------

I 1515 ble  Frans I spurt om å få bygget en bro over den smale delen av Seinen for å kunne frakte pasienter til Hôtel-Dieu sykehuset på Île de la Cité. Byggingen begynte i 1626, og i 1634 var de to breddene knyttet sammen.

Pont au Double har fått navnet etter avgiftsbeløpet som ble innkrevet, en "double" denier. Avgiftene ble brukt til å betale byggingen av broen.

I 1709 brøt broen sammen. Den ble gjenoppbygget og ble stående til 1847. I 1883 ble Pont au Double erstattet av en buet støpejernsbro.

Eksterne lenker
---------------

* (en) Pont au Double – kategori av bilder, video eller lyd på Commons Rediger på Wikidata

* (en) Pont au Double – galleri av bilder, video eller lyd på Commons Rediger på Wikidata
* Ville de Paris' nettside Arkivert 13. juli 2009 hos Wayback Machine. (fransk)
* Structurae (fransk)
* Satellittbilde fra Google Map

|  |  |
| --- | --- |
| Oppslagsverk/autoritetsdata | GeoNames
 |
**Kystperikumfly** (*Chloantha hyperici*) er en sommerfugl som tilhører familien nattfly (Noctuidae). Den er ganske sjelden i Norge.

Utseende
--------

Kystperikumfly har et middelsstort vingespenn (28 – 32 mm) med kraftig, grått og svart nattfly. Forkroppen er mørk grå med lyse sidestriper, bakkroppen lyst grå. Forvingen er lys grå med svarte tegninger, blant annet en bred, svart strek ved roten med et lyst felt over. Området mellom ringmerket og nyremerket er også svart, og det er flere svarte tegninger i vingens ytre del. Vingefrynsene er vekselvis svarte og lysgrå. Bakvingen er grå, lysere ved roten.

Levevis
-------

Arten finnes helst på varme, solåpne steder. Larvene livnærer seg på planten perikum (*Hypericum* spp.). Biotopen er strandenger der planten vokser. Kystperikumfly formerer seg med to generasjoner hver sommer, som flyr i mai – juni og i juli – august. Den overvintrer som puppe.

Utbredelse og rødlistevurdering
-------------------------------

Arten lever i Mellom- og Sør-Europa, og i Midtøsten. Dessuten er det en isolert forekomst i Sør-Skandinavia, som trolig er en relikt fra varmere tider. 

Artens utbredelsesområde i Norge er en kort kyststrekning mellom Tvedestrand i Aust-Agder og Porsgrunn i Telemark der den er blitt påvist på tre lokaliteter. I senere år er arten kun funnet på Sandøya i Porsgrunn, og etter år 2000 er det ingen funn. På grunn av alle påvirkningene i strandsonen, som hyttebygging og tilrettelegging for ferieaktiviteter som bading og båtliv, er denne sjeldne arten sårbar. Det foregår en reduksjon og fragmentering av egnede habitater. 

Arten rødlistes i 2021 som kritisk truet CR.

Referanser
----------

1. ↑  «Artsdatabankens artsopplysninger». Artsdatabanken. 14. februar 2022. Besøkt 14. februar 2022.
2. 1 2  Elven H, Aarvik L og Berggren K (24. november 2021). «Sommerfugler. Vurdering av kystperikumfly *Chloantha hyperici* for Norge»Åpent tilgjengelig. *Norsk rødliste for arter 2021*. Artsdatabanken. Besøkt 27. mars 2023.

Kilder
------

* Norges sommerfugler – Kystperikumfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Chloantha hyperici* på UK moths:

Eksterne lenker
---------------

* (en) *kystperikumfly* i Encyclopedia of Life Rediger på Wikidata

* (en) *kystperikumfly* i Global Biodiversity Information Facility Rediger på Wikidata

* (no) *kystperikumfly* hos Artsdatabanken Rediger på Wikidata

* (sv) *kystperikumfly* hos Dyntaxa Rediger på Wikidata

* (en) *kystperikumfly* hos Fauna Europaea Rediger på Wikidata

* (en) *kystperikumfly* hos NCBI Rediger på Wikidata

* (en) *Kategori:Chloantha hyperici* – bilder, video eller lyd på Wikimedia Commons Rediger på Wikidata
Saint Josephs beliggenhet i Missouri
**Saint Joseph**, ofte forkortet *St. Joseph*, av lokalbefolkningen kalt *Saint Joe* eller *Joeville*, er en by i delstaten Missouri i USA. Den ligger ved elva Missouri, rundt 80 kilometer nord for Kansas City, og hadde i 2003 et innbyggertall på 72 663.

Saint Joseph ble grunnlagt av pelshandleren Joseph Robidoux, og fikk bystatus i 1843. I begynnelsen var byen en hendelsesrik utpost på grensen til det ville vesten på andre siden av elva, hvor man kunne handle inn forsyninger til reisen videre vestover. Saint Joseph var den vestligste byen hvor jernbanen gikk, helt til etter den amerikanske borgerkrigen.

Fra 3. april 1860 til slutten av oktober 1861 var byen det østlige endepunktet for den berømte Ponniekspressen. Den 3. april 1882 ble banditten Jesse James drept i byen. Disse to hendelsene har gitt upphav til ordtaket «Where the Pony Express began and Jesse James ended» («Der Ponniekspressen startet og Jesse James endte»).

Kjente personer fra Saint Joseph
--------------------------------

* Eminem – verdenskjent rap-artist
* Walter Cronkite – journalist og nyhetsanker for CBS
* Jane Wyman – skuespiller
* Jim Webb – senator
* Arthur Pryor – trombonist

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  «Explore Census Data – St. Joseph city, Missouri». Bureau of the Census. Besøkt 22. desember 2021.

Eksterne lenker
---------------

* (en) Offisielt nettsted Rediger på Wikidata

* (en) St. Joseph, Missouri – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames **·** MusicBrainz **·** GNIS **·** GNIS
 |
Skøyter og båter var viktige for kommunikasjonen i kyst-Norge. (Kystsogevekene 2008)
**Kystkultur** er et samlebegrep for det som særpreger livet langs kystene. Det brukes og oppfattes på flere ulike måter: Ofte tenkes det mest på livet og aktivitetene i tiden før utjevningen av livsvilkår skjøt fart for alvor etter krigen, men i en del sammenhenger kommer det fram meninger om at kystkultur er det som skjer på kysten *nå*, mens fortidens kystkultur er historie og folkeminne. 

Først i relativt ny tid har en blitt bevisst at livet langs kysten ikke var likt livet innover i fjordene og innlands forøvrig. Allerede her viser det seg uklarheter i hva man egentlig oppfatter som «kystkultur», idet mange mener at mye av det som tidligere foregikk inne i fjordene, var kystkultur.

Det er nå i gang innsamling av gjenstander, arbeidsmetodebeskrivelser, fortellinger og annet, hovedsakelig av historisk art, som skal belyse hva fortidens kystkultur besto i. Kulturarrangementer som Kystsogevekene og opprettelse av lokale museer i skjærgårdskommuner er en del av dette.

Mye arbeid blir også lagt ned i å ta vare på og restaurere båter, bygninger, kulturlandskaper, husdyrraser og bruksgjenstander samt føre kunnskap videre ved å gi opplæring i gammelt håndverk til nye generasjoner.

Fiskeri- og kystdepartementet har en ordning med finansielle midler til kystkultur siden 2003. I 2011 ble det bevilget 9,25 millioner kroner.

Eksterne lenker
---------------

* Den nordiske kystkultur særart og livskraft
* Om kystkultur på Riksantikvarens nettside
* Miljøstatus i Norge: Kystkultur
* Nettsiden til Kystverket
* Fiskeri- og kystdepartementet: Kystkultur
* Vern av faste Kulturminner langs kysten
***Året 2048*** er en norsk dramatisert dokumentarserie i to deler om klima som ble sendt på NRK Fjernsyn i 1988. Serien handler om morgendagens verden og forsøker å konstruere en tenkt virkelighet om om hvordan den vil være 60 år frem i tid – i 2048. Den første delen forsøker å skildre fremtiden på bakgrunn av drivhuseffekten, mens den andre forsøker å skildre fremtiden på bakgrunn av ozonlaget. Serien er laget i et retrospektivt perspektiv der nåtiden er 2048 hvor en engelskspråklig tv-vert presenterer en 60 år gammel dokumentar fra 1988. Denne sendingen avbrytes jevnlig med nyheter fra en tenkt 2048-virkelighet som man forsøker å koble opp til fortidens miljøutfordringer. Serien ble laget av Petter Nome og Torbjørn Morvik.

Det vitenskapelige grunnlaget for serien var modellberegninger utviklet i 1980-årene som strakk seg frem til midten av neste århundre.

Dokumentaren ble tildelt sølv i sin klasse under den internasjonale TV-festivalen i New York.

I 1990 lagde de oppfølgeren *Kvinner i paradis* som handlet om India og Maldivene.

Referanser
----------

1. 1 2 3  «Arbeiderbladet 1988.05.24». s. 19.
2. ↑  «Arbeiderbladet 1988.11.14». s. 16.
3. ↑  «Arbeiderbladet 1990.05.11». s. 39.

Eksterne lenker
---------------

* (no) *Året 2048* på NRK TV Rediger på Wikidata
**Paul Außerleitner** (født 3. februar 1925 i Bischofshofen, død 9. januar 1952 samme sted) var en østerriksk skihopper. Han regnes som en av pionerene innen skihopping i Østerrike etter 2. verdenskrig. Hans største sportslige prestasjon var seieren i det østerrikske mesterskapet i 1949. Samme år vant han arbeidersportsforbundet ASKÖs nasjonale mesterskap. Han ble tysk juniormester i 1942.

Ved siden av karrieren som aktiv hopper var han også leder og organisator for skihopping i hjembyen Bischofshofen.

5. januar 1952 falt han under trening til Helligtrekongersdagsrennet (*Dreikönigsspringen*) i Hochkönigbakken (*Hochkönigschanze*) i Bischofshofen, og skadet seg så stygt at han døde fire dager senere. Til ære for ham ble Hochkönigbakken oppkalt etter ham, og heter i dag Paul Außerleitner-bakken (*Paul-Außerleitner-Schanze*).

Paul Außerleitner hadde bakkerekorden i hoppbakken i Gaisberg ved Salzburg.

Se også
-------

* Skader og dødsulykker i skihopping

Referanser
----------

1. 1 2   Salzburgwiki, oppført som Paul Ausserleitner, Salzburgwiki ID 11633[Hentet fra Wikidata]
2. ↑  Østerrike var blitt annektert av Tyskland gjennom Anschluss 12. mars 1938.
3. ↑  Helligtrekongersdagsrennet ble en del av Hoppuka da den startet opp i 1953, og er fast avslutningsrenn i Hoppuka, vanligvis 6. januar.
4. ↑  Skisprungschanzen-Archiv: Salzburg

Eksterne lenker
---------------

* Skiclub Bischofshofen: Spitzensportler im Bischofshofener Skilauf Arkivert 8. mars 2016 hos Wayback Machine. (s. 474)

  


|  |  |
| --- | --- |
| Oppslagsverk/autoritetsdata | Prabook
 |
**Kjell Bjartveit** (født 14. august 1927 i Flekkefjord, død 22. februar 2011 i Oslo) var lege og forsker med en lang karriere innen medisin og politikk (KrF). Han var gift med den norske legen og politikeren Eleonore Bjartveit.

I tillegg til å ha jobbet som lege, var han blant annet statssekretær i Sosialdepartementet, administrerende overlege i Statens helseundersøkelser (1968–97), formann av Statens tobakksskaderåd (1971–93) og leder i Nasjonalforeningen for folkehelsen (1997–2001).

Han bidro i over hundre bøker og artikler, en av de seneste var boka *Hvit pest, svart tjære. Felttog mot farlige folkesykdommer på 1900-tallet* som han ga ut i 2007.

Bjartveit mottok i 1984 Karl Evangs pris for å ha «gjort en helt spesiell innsats for å spre kunnskap om tobakkens skadevirkninger og klart å alminneliggjøre stoffet uten at det har gått ut over det faglige innhold og nivå, og han har også tatt initiativet til samfunnstiltak og lovendringer for å begrense skadevirkningene» (Helsetilsynets begrunnelse).

Han var i mange år formann for Statens tobakksskaderåd, og må regnes som røykelovens ideologiske "far".

Referanser
----------

1. 1 2   Base biographique, BIU Santé person ID 19892[Hentet fra Wikidata]
2. ↑   www.thelancet.com[Hentet fra Wikidata]
3. ↑  Tidsskrift for Den norske legeforening
4. ↑  Helsetilsynet[*død lenke*]

Eksterne lenker
---------------

* (no) Kjell Bjartveit hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** BIBSYS **·** VIAF **·** LCCN **·** ISNI
 |
**Khrami** er en 201 kilometer lang høyre sideelv til Kura i Georgia og Aserbajdsjan. Øverste del av løpet blir kalt **Kzia** (ქცია).

Elva har sitt utspring på den sørlige flanken av Trialetifjellene i det sentrale Georgia, lengst nordøst i Samtskhe-Javakheti-regionen. Kilden ligger i 2 422 meters høyde omkring ti kilometer sør for feriestedet Bakuriani. Elva flyter i østlig retning parallelt med hovedryggen av Trialeti gjennom en delvis bred, dels canyon-lignende, tynt befolket dal, og passerer noen få kilometer nord for den utløpsløse innsjøen Tabatsquri.

I bygda Avranlo i regionen Kvemo Kartli når Kzia Tsalkaplatået (1 500 - 1 700 moh.) og blir forent med flere sideelver, og heretter blir elva kalt Khrami. Ved den lille byen Tsalka passerer elva gjennom Tsalkareservoaret, som ble oppdemmet i 1930-årene.

Etter demningen i Tsalka faller Khrami ca. 800 høydemeter gjennom en 40 kilometer trang kløft. Sør for byen Tetri Tskaro blir terrenget gradvis flatere, men Khrami fortsetter å strømme gjennom en steinete, dyp dal. Den når endelig lavlandet i Kvemo Kartli ved landsbyene Aruchlo og Kolagiri, omtrent halvveis mellom Bolnisi og Marneuli. Elva krysser lavlandet, mottar sine to største sideelver Debed og Masjavera, og krysser grensen til Aserbajdsjan. Etter om lag syv kilometers løp gjennom Aserbajdsjan møter Khrami Kura nordvest for administrasjonsbyen Qazax i distriktet med samme navn.

Referanser
----------

1. 1 2  (ru) Храми *Store sovjetiske encyclopedia (BSE), 3. opplag 1969–1978*

Eksterne lenker
---------------

* (en) Khrami River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**New Patriotic Party**, forkortet **NPP**, er et liberalkonservativt politisk parti i Ghana. Det regnes som et sentrum–høyreparti. Partiet kan spore sine røtter tilbake til United Gold Coast Convention (UGCC), som ble dannet i 1947 med mål om ghanesisk uavhengighet fra det britiske koloniherredømmet, og som senere inngikk i flere nye partidannelser. Siden demokratiseringen i Ghana i 1992 har New Patriotic Party og sentrum–venstrepartiet National Democratic Congress vært de dominerende partiene i ghanesisk politikk. New Patriotic Party hadde flertallet i Ghanas parlament og regjeringsmakten under president John Kufuor fra 2001 til 2009, og fikk på nytt flertall og regjeringsmakt med president Nana Akufo-Addo fra 2017.

Referanser
----------

Eksterne lenker
---------------

* (en) Offisielt nettsted Rediger på Wikidata
* (en) New Patriotic Party på Twitter Rediger på Wikidata

* (en) New Patriotic Party på Facebook Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Khristophor Araratov** (født i 1876 i Georgia, henrettet i 1937) var en anerkjent generalmajor i det russiske militæret som deltok i flere store russiske slag og operasjoner under den første verdenskrig. I 1937 ble Araratov arrestert og henrettet etter anklager om nasjonalisme og anti-sovjetisk aktivitet.

Khristophor Araratov ble født inn i en adelig familie i 1876 i Tbilisi. Hans far, Karapet Avetikovitsj Araratov, var oberstløytnant i den russiske hæren. Araratov begynte sin militære utdannelse som kadett i Tblisi før han begynte ved en artilleri-skole i St. Petersburg. i St. Petersburg ble Araratov anerkjent som en av tre beste studentene, og dette ga ham den militære graden fenrik og han fikk lov til velge plassering av hans videre militære tjeneste.

Araratov tjenestegjorde som oberstløytnant under den første verdenskrig. Han ble tildelt flere medaljer for hans tapperhet og mot i møte med fienden, under denne krigen. Araratov var i Romania da den russiske revolusjonen fant sted i 1917 og Russland kunngjorde at de ville trekke seg ut fra den første verdenskrig. I april 1920 ble Araratov forflyttet til byen Kars i Tyrkia som en militær guvernør for denne regionen. Men i oktober samme år ble byen overgitt til tyrkere. Da ble Araratov tatt til fange av tyrkerne, men senere ble han satt fri fra fangenskap.

I 1937, under den store terroren i Russland, ble Araratov arrest sammen med en rekke andre nasjonalister og anti-sovjeter arrestert i Sovjetunionen. Denne arrestasjonen fant sted den 2. september 1937. Cirka tre måneder senere ble Araratov og flere andre «fiender av Sovjetunionen» henrettet. Araratov ble senere rehabilitert posthumt og alle anklagene mot ham ble frafalt.

Referanser
----------

1. 1 2 3 4 5 6   Armenske sovjetiske encyklopedi[Hentet fra Wikidata]

Portal: Første verdenskrig
**Gibraltar Reform Party** var et politisk parti i Gibraltar. Det var et sentrum/venstreorientert parti som beskrev seg selv som en forkjemper for miljøvennlighet og motstander av sosial urettferdighet.

Partiet ble først grunnlagt 21. mars 2000 som **Independent Liberal Forum**. Navnet ble senere endret til Gibraltar Reform Party. Partiets siste leder var Lyana Armstrong-Emery.

Partiets viktigste mål var desentralisering av makt. Partiet støttet en ny status for Gibraltar; ønsket var et Gibraltar som et autonomt territorium integrert i et desentralisert, føderalt Storbritannia. Gibraltar Reform Party var også tilhengere av et lokal parlament i Gibraltar, et gibraltarsk parlamentsmedlem i Underhuset i Storbritannia og et gibraltarsk medlem i Europaparlamentet.

Gibraltar Reform Party knyttet sterke bånd til både Green Party of England and Wales og Mebyon Kernow. Lyana Armstrong-Emery ble stemt fram av partiet til å besitte en plass på felleslista med Green Party før valget til Europaparlamentet. 

Partiet la ned all aktivitet i 2005 etter hverken å ha fått særlig oppslutning i de to valgene det hadde stilt kjandidater til, eller å ha sett noe annet tegn på bred folkelig støtte.

Eksterne lenker
---------------

* Offisielt nettsted Rediger på Wikidata
* ILFs tidligere nettside
***Ishanou*** er en indisk film fra 1990, regissert av Aribam Syam Sharma.

Handling
--------

Harmonien i en familie som holder til i Manipur-dalen blir forstyrret av den plutselige forvandlingen av Tampha. Hun er en mild, ung kone som forvandler seg til voldelig kvinne som blir utsatt for anfall av ville hallusinasjoner. Hun begynner å oppføre seg merkelig, sliter med svimmelhet, og vandrer ut av hjemmet deres midt på natten.

Familien hennes forsøker å finne en behandling for den merkelige tilstanden. Men etter hvert innser de at hun ikke lider av noen vanlig sykdommer, men snarere at hun svarer på guddommens ubønnhørlige kall. Denne kvinnen går deretter på leting etter Meibi Guru, som hun tror har valgt henne til å bli innviet i en religiøs sekt.

Skuespillere
------------

* Anoubam Kiranmala som Tampha
* Kangabam Tomba som Dhanabir
* Molly som Bembem
* Manbi
* Soraisam Dhiren

Referanser
----------

1. ↑  ; besøksdato: 8. april 2016.
2. ↑  «The Chosen One (1990)» **(engelsk)**. Besøkt 30. juli 2023.

Eksterne lenker
---------------

* (en) *Ishanou* på Internet Movie Database Rediger på Wikidata
En flaske med trelim
**Trelim** er en type lim som brukes til å binde sammen stykker av treprodukter. Mange ulike stoffer har oppigjennom blitt brukt som trelim. Tidligere var animalsk lim (fra skinn) mye brukt, eller eventuelt lim basert på kasein (finnes i frisk melk), men nå brukes vanligvis lim basert på polyvinylacetat (PVAc), som også kalles **hvitt trelim** eller **snekkerlim**. Polyuretan (PU) brukes også til en viss grad, men er ikke en ren «trelim» og har den egenskapen at det også kan limes til andre materialer som for eksempel metall.

Fuktbestandighet
----------------

Trelim kan deles inn i fire klasser etter fuktbestandihet eller vannfasthet:

* D1: For innendørs bruk i tørre rom under 50 Celsius.
* D2: For innendørs bruk med høy luftfuktighet og litt svingende temperaturer.
* D3: For innendørs bruk med høy luftfuktighet og og hyppig påvirkning av vann, for eksempel kjøkkenbenk eller inventar i våtrom.
* D4: For innendørs bruk med hyppig påvirkning av vann, samt utendørs, men kun dersom limet er beskyttet med en overflatebehandling (for eksempel maling).

Referanser
----------

1. 1 2 3  juni 2019, Av Redaksjonen-13. «Velg det riktige trelimet». *Gjør Det Selv*. Besøkt 14. januar 2022.
2. ↑  «snekkerlim». *Store norske leksikon*. 21. desember 2020. Besøkt 14. januar 2022.
***Trembita*** (originaltittel: *Трембита*) er en sovjetisk film fra 1968, regissert av Oleg Nikolajevskij.

Handling
--------

Sommeren 1947, kort tid etter andre verdenskrig: Uventet dukker en fremmed opp i en liten landsby i Transcarpathia, som ligger like ved grensen. Det viser seg at han heter Bogdan Susik, en tidligere hovmester som arbeidet for en lokal greve i området. Han avslører snart en hemmelighet, og årsaken til hvorfor han befinner seg der nå:

Før greven rømte utenlands i 1944, hjalp Susik ham med å gjemme en kiste. Hovmesteren er sikker på at denne kisten inneholder store rikdommer, og nå ønsker han å finne igjen kisten.

Skuespillere
------------

* Jvgenij Vesnik som Bogdan Susik
* Olga Aroseva som Parasja
* Aleksej Tsjernov som Atanas
* Nikolaj Trofimov som Sjik
* Ljudmila Kupina som Vasilina

Referanser
----------

1. ↑  Лучшие роли Ольги Аросевой
2. ↑  ТРЕМБИТА

Eksterne lenker
---------------

* (en) *Trembita* på Internet Movie Database Rediger på Wikidata
**Marthe Braavold Johansen** er en norsk tidligere fotballspiller.

Karriere
--------

Braavold Johansen er fra Sandefjord, og begynte sin karriere i Store Bergan Idrettslag, som dannet et jentelag omtrent da Braavold Johansen var sju. Etter at jentelaget til Store Bergan ble oppløst, dro Braavold Johansen over til Runar, der hun spilte i mesteparten av videregående. Da hun ble 17, fikk Marthe Braavold Johansen kontakt med Larvik, og hun spilte der i 2000-sesongens siste kamper. Braavold Johansen ble i Larvik til og med 2003-sesongen, da Larvik rykket ned med god margin. Den siste delen av 2003-sesongen hadde Braavold Johansen flyttet til Oslo, og hun trente med Røa. Da Larvik rykket ned, gjorde Braavold Johansen overgangen permanent.

Allerede i sin første sesong for Røa vant Braavold Johansen både seriegull og cupgull. Braavold Johansen spilte cupfinalen med tretthetsbrudd.Men Braavold Johansen var langt fra sikker på plassen, og da hun fikk ryggproblemer i 2005-sesongen, ble det naturlig færre kamper. Først i 2007-sesongen ble Braavold Johansen mer eller mindre sikker på plassen sin. Braavold Johansen hadde i løpet av 2008-sesongen skaffet seg en mer midtbaneankerrolle i stedet for venstre ving, der hun stort sett spilte de første årene. Med Karin Bredland ute ble Braavold Johansen det naturlige valget på sentral midtbane, og i 2008 spilte hun 29 av 31 kamper fra start.

Braavold Johansen ble tatt ut til EM-kvalifiseringens siste og avgjørende kamp, borte mot Russland. Johansen kom ikke innpå den kampen, som ble av betydning for Røa og landslaget på en annen måte, da fem landslagsspillere trakk seg fra videre landslagsspill (se også Bjarne Berntsen). Dette åpnet for Braavold Johansen, som debuterte offisielt for landslaget den 31. januar 2009 mot Sverige. Hun spilte i andre omgang. Hun fikk også tillit i to kamper til, i Algarve Cup, men har siden ikke vært tilbake på landslaget.

På klubblaget markerte Braavold Johansen seg imidlertid, og hun spilte nesten alle kampene i 2009 og 2010. Hun fikk imidlertid en kneskade tidlig i 2011-sesongen, og var derfor borte fra mange kamper. I 2012 var hun også skadet i begynnelsen, men kom med etter de seks første kampene. Med henne på plass vant Røa 18 kamper på rad.

*Mesteparten av artikkelen er basert på intervjuet med Marthe Braavold Johansen På Røas hjemmeside (se under)*

Meritter
--------

**Med Røa:**

* Seriemester 2004, 2007, 2008, 2009 og 2011
* Cupgull 2004, 2006, 2008, 2009 og 2010.

Referanser
----------

1. ↑  Røa misbrukte sjansene – Sandefjord Blad
2. ↑  Røa-profil tror på gull – tv2.no (video)
3. ↑  Røa-jente sier ja til Norge tv2.no, 30. oktober 2008, hentet 18. februar 2012

Eksterne lenker
---------------

* Marthe Braavold Johansens profil på NFF
* The unsung hero - intervju med Marthe Braavold Johansen på dynamitegirls.no
Vestblokken (blå) og østblokken (rød) i Europa under den kalde krigen.
**Vestblokken** var en samling av land som stilte seg mot det som ble oppfattet som en reell fare for kommunistiske maktovertakelser etter den andre verdenskrigs slutt i 1945. Fra 1945 overtok sovjetisklojale regimer makten i en rekke europeiske land som var under sovjetisk militært herredømme. Vestblokken oppstod som en reaksjon på det som ble oppfattet som sovjetisk ekspansjon, og stod i konflikt med østblokken, der Sovjetunionen var den dominerende makten.

Vestblokken utviklet seg sakte fra 1945, i takt med spenningen mellom USA og Sovjetunionen, over temaer som delingen av Tyskland, europeisk oppbygging og etter hvert utviklingen i den tredje verden. I praksis hadde USA størst avgjørende innflytelse innenfor vestblokken ved at landet hadde den største økonomien og den største militære slagkraften.

Tanken om en deling av verden i en øst- og en vestblokk ble definitivt stadfestet med opprettelsen av NATO i 1949. Vestblokken omfattet både NATOs medlemsland, og det man fra NATOs side oppfattet som vennligsinnede land. Delingen av verden i vest og øst forsvant med oppløsningen av Sovjetunionen og avslutningen på den kalde krigen i 1991.

De fleste landene i vestblokken, og alle de ledende landene, var demokratier. Dermed så vestblokken på seg som forsvarere av frihet og demokrati, som man oppfattet som truet av kommunismen og særlig av Sovjetunionen. Denne tankegangen finner man igjen i uttrykket *den frie verden*, et vanlig kaldkrigsuttrykk for å betegne vestblokken. Det skal likevel nevnes at en del land som ble regnet til vestblokken, hvertfall i perioder, var mer eller mindre autoritære og noen kan betegnes som diktaturer. Dette gjaldt land som Portugal, Spania, Hellas, Tyrkia og en rekke land i Sør-Amerika, bl.a. Chile. Mange av disse landene gjeninnførte demokrati i løpet av den kalde krigen etter perioder med f.eks. militærregjeringer. Det som muliggjorde samarbeidet mellom demokratiene og diktaturene i vestblokken, var at regjeringene i samtlige land var motstandere av kommunismen og i store trekk tilhengere av en mer eller mindre liberal økonomisk politikk. Det skal også nevnes at selv om noen land i vestblokken ikke var demokratier, var ingen av dem totalitære og omfanget av menneskerettsbrudd var mindre omfattende enn i østblokken, der alle statene var diktaturer. I flere tilfeller gikk stater i vestblokken over til perioder med militærregjering/diktatur som direkte svar på det man oppfattet som forsøk på kommunistisk maktovertakelse. Dette var f.eks. tilfelle i Hellas og Chile, og det samme skjedde allerede på 1930-tallet i Spania, som gradvis gjeninnførte demokrati på 1970-tallet.

Land som tilhørte vestblokken
-----------------------------

### Europeiske land som tilhørte vestblokken

* Belgia
* Danmark
* Frankrike
* Island
* Italia
* Luxembourg
* Nederland
* Norge
* Portugal
* Storbritannia
* Hellas
* Tyrkia
* Vest-Tyskland
* Spania

### Land utenfor Europa som tilhørte vestblokken

* Australia
* Canada
* Japan
* Pakistan
* Sør-Korea
* USA

|  |  |
| --- | --- |
| Oppslagsverk/autoritetsdata | Store norske leksikon
 |
**Trelyng** (*Erica arborea*) er en stor busk som tilhører lyngfamilien. 

I Europa er den som regel 1–4 m høy, men kan bli opptil 7 m. På Kanariøyene kan den bli et 15 m høyt tre. Unge kvister er hårete. De klokkeformede blomstene er rent hvite, noe som skiller trelyng fra andre viltvoksende *Erica*-arter (Poselyngslekta) i Europa. Nektar fra trelyng er viktig for honningbier. Den tåler godt brann og etterpå spirer den raskt fra basis.

Utbredelsen omfatter det meste av middelhavsområdet, men ikke Kypros eller den aller østligste delen. Videre finnes den på Kanariøyene og Madeira. Den vokser også spredt i mange fjellområder lenger sør: fjellene i Sør-Arabia, Tibesti, De etiopiske høylandene og de østafrikanske fjellene.

Trelyng vokser helst på sur jord. I middelhavslandene er den en viktig plante i maquis-vegetasjonen, et tett kratt av ulike eviggrønne busker som dekker store områder. Den vokser også i eviggrønn skog og i veikanter. På Kanariøyene danner den sammen med *Morella faya* og andre busker en overgangssone mellom laurbær- og furuskog. I de afrikanske fjellene vokser trelyng i den subalpine sonen. I Ruwenzorifjellene finnes den i en høyde på 3000–3800 moh. 

Ved fra overgangen mellom stammen og røttene kalles *briarwood* eller *bruyère* og brukes i produksjon av tobakkspiper. Den egner seg godt til formålet fordi den er hard, vanskelig å antenne og ikke setter smak på tobakksrøyken. Veden blir også brukt til knivskaft.

Litteratur
----------

* O. Polunin og A. Huxley, norsk utgave P. Sunding (1978). *Middelhavsflora*. NKI-Forlaget. s. 136. ISBN 82-562-0490-7.
* M. Blamey og C. Grey-Wilson (2004). *Wild Flowers of the Mediterranean* (2 utg.). London: A & C Black. s. 166. ISBN 0-7136-7015-0.
* A. Desamoré m.fl. (2011). «Out of Africa: north-westwards Pleistocene expansions of the heather *Erica arborea*». *J. Biogeogr*. 38 (1): 164–176. ISSN 1365-2699. doi:10.1111/j.1365-2699.2010.02387.x.

Eksterne lenker
---------------

Blomstrende trelyng på Sardinia
Maquis på Korsika med jordbærtre, myrt og trelyng
* (en) *Trelyng* i Encyclopedia of Life Rediger på Wikidata

* (en) *Trelyng* i Global Biodiversity Information Facility Rediger på Wikidata

* (en) *Trelyng* hos ITIS Rediger på Wikidata

* (en) *Trelyng* hos NCBI Rediger på Wikidata

* (en) *Trelyng* hos The International Plant Names Index Rediger på Wikidata

* (en) *Trelyng* hos Tropicos Rediger på Wikidata

* (en) *Kategori:Erica arborea* – bilder, video eller lyd på Wikimedia Commons Rediger på Wikidata

* (en) *Erica arborea* – galleri av bilder, video eller lyd på Wikimedia Commons Rediger på Wikidata

* *Erica arborea* – detaljert informasjon på Wikispecies Rediger på Wikidata
* Jardí Botànic de Sóller – M7 Canary Islands flora Arkivert 15. juli 2013 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie
 |
Tettstedet Sandane sett fra Utsikten
Gloppefjorden sett fra Utsikten
**Utsikten** er et landemerke og utkikkspunkt over Sandane i Gloppen i Vestland. Fra Utsikten er det utsikt over tettstedet Sandane, det meste av Gloppefjorden og fjellene mot sør. Mot øst sees kaskadefossen, Eidsfossen. 

I konseptet Trivselsskogen har kommunen tilrettelagt hele skrenten mot nord for tur- og naturopplevelser. Utsikten er innlemmet som en sentral del av å trekke naturopplevelsene tettere på folket. Til Utsikten går det sti via drøyt 300 trappetrinn sherpatrapp helt til en metalltrapp på toppen.

Eksterne lenker
---------------

* Trivselsskogen.no: Utsikten

| * v
* d
* r
Severdigheter i Gloppen kommune |
| --- |
| Gloppen kommunevåpen | Museer: | Holvikejekta **·** Nordfjord Folkemuseum **·** | Severdighet |
| Geografi: | Eidsfossen **·** Holvikfossen **·** Karnilshaugen **·** Utsikten **·** Ålfotbreen **·** |
| Kirker: | Gimmestad gamle kirke **·** Vereide kirke **·** |
| Aktiviteter: | Breimsbygda Skisenter **·** Norsk Fjordhestgard **·** Trivselsskogen **·** |

|  |  |
| --- | --- |
| Oppslagsverk/autoritetsdata | Sentralt stedsnavnregister
 |